title: الترشيحات د كاس لعالم 2030
text: الجامعات د كورة د لارجونتين و لوروڭواي علنو على ترشيح مشتارك بيناتهوم ف 2017، بعد سنوات د التوجاد، باش لحادات يكون حتيفال ب مرور 100 عام على كاس لعالم 1930 لي تلعبات ف لوروڭواي، و 200 عام على أول دستور د لبلاد. ف شتنبر من نفس لعام، اللعابا لمشهورين د لمنتخبات د لوروڭواي لويس سواريز و د لارجونتين ليونيل ميسي، بانو ف ندوة صحافية ب تيشورت كيدعم هاد الترشيح. الجامعة د كورة د پاراڭواي نضمات ل هاد الضوسي د الترشيح ف أكتوبر 2017، و الجامعة د كورة د شيلي تاهيّ ف فبراير 2019. لبلدان ب ربعة كاملين كانو قبل حتاضنو كوپا أميريكا، لارجونتين، لوروڭواي و شيلي كانو حتاضنو كاس لعالم، ف لوقت لي غير لارجونتين و شيلي لي كانو ضايفو كوپا أميريكا د لعيالات. 18 تيران ف لبلدان ب ربعة كانو مرشحين باش يحتاضنو التورنوا.